钦定古今图书集成/历象汇编/庶征典/第008卷 > 《历学会通》 > 《太阳凶变篇第三》
## 钦定古今图书集成/历象汇编/庶征典/第008卷 > 《历学会通》 > 《太阳凶变篇第三》

切详日久不明，上下蔽塞。过中光暗，德政不明。日未
入而无光，为丧之异。日已出而光暗，主病之征。色赤
如赭，将死民怨，而天下旱。色赤如血，有丧臣叛而盗
贼生。云全无而光暗者，臣叛。云尽赤而光暗者，兵兴。
日中分，再出再没，皆为亡土。日消小，飞鸟飞燕并，主
君凶。日陨，则为鼎立，而为失政。日𩰚，则为两竞，而为
“敌君。”“星月昼见，则为争明，小国强而大国弱。”飞流犯
日，则为易政，民流疫而王者崩。妖。“日宵出兮，纲纪大
灭。”“众日并出”也，天下纷争。又有当昼而冥晦者，阴反
为阳，而臣将制其主。日中有黑气者，臣不掩恶，而百
姓恶其君。黑子若黑气，臣谋作乱。乍三若乍五，爵赏
不平。齿足俱见者，兵败而将军死。日月并出者，臣叛
而戎狄侵。号令害民，则日应之而赤。君弱下贫，则日
色白而青。黄则君闻善不举；黑则君恶见于民。